AUKŲ LAPAS

Rokiškio rajono savivaldybė, AB „Rokiškio sūris“ ir nevyriausybinė organizacija „Tyzenhauzų paveldas“, ruošdamosios pažymėti Lietuvos valstybės atkūrimo jubiliejų ir pasitikdamos Rokiškio, kaip Lietuvos kultūros sostinės 2019 metus, inicijavo Rokiškio dvaro rūmų statytojo ir senamiesčio centro suformuotojo grafo Ignoto Tyzenhauzo (1760- 1822) atminimo įamžinimą. Bronzinis paminklas šiam Lietuvos Didžiosios Kunigaikštystės generolui majorui, Pėsčiosios gvardijos regimento šefui galėtų būti atidengtas 2018 metų pabaigoje Rokiškio dvare. Ateityje grafų Tyzenhauzų atminimo įamžinimą būtų galima tęsti, pastatant paminklus jo sūnui Konstantinui (pasaulinio lygio ornitologui) Tyzenhauzų alėjoje ir dukrai Sofijai (pirmajai Lietuvos moteriai- rašytojai) – prie viešosios bibliotekos.

Mieli Rokiškio krašto žmonės, kviečiame visus pagal turimas galimybes prisidėti prie šio kilnaus tikslo įgyvendinimo, paaukojant priimtiną sumą. Jūsų prisidėjimas padės ne tik įamžinti žinomo rokiškėno atminimą, bet ir toliau puošti mūsų mylimą miestą. Aukas grynaisiais (galimi ir pavedimai) galima pervesti **į Rokiškio rajono savivaldybės administracijos Kultūros, turizmo ir ryšių su užsienio šalimis skyriaus paramos sąskaitą (įmonės kodas** – **188772248, atsiskaitomoji sąskaita** – **LT674010041500207675, banko kodas** – **40100, bankas** – **LUMINOR), užrašant paskirtį „Grafų Tyzenhauzų atminimo įamžinimo daliniam finansavimui“**. Aukotojų vardus (neviešinant aukų sumos) paskelbsime puslapyje [www.rokiskis.lt](http://www.rokiskis.lt)

Eil. nr. Aukotojo vardas, pavardė Gyvenamoji vieta Aukos suma Parašas